આજે વિરહની, વિયોગની એક વાત કરવી છે. આપણા શીર્ષસ્થ સાહિત્યકાર ભોળાભાઇ દિવંગત થયા. ભોળાભાઇ એટલે ઉત્તર ગુજરાતના વતની અને આજીવન શિક્ષક. આપણા સરઢવની બાજુમાં સોજા ગામના. અમારું GJ2 પાસીંગ. ભોળાભાઇના વ્યક્તિત્વમાં દાદા જેવા જુની પેઢીના શિક્ષકોની સુવાસ ભળેલી અનુભવાય. ભોળાભાઇ અનેક ભાષાના માણસ અને તેને કારણે તેમની સર્જકચેતનામાં તમને એક પ્રકારનું તાજું, પુલકિત પર્યાવરણ જોવા મળે. સંસ્કૃત અને બંગાળી પર અદભુત પ્રભુત્વ. બોલતા હોયા ત્યારે સહજ રીતે જ કાલિદાસ કે રવીંદ્રનાથ આવ્યા કરે. ભોળાભાઇના પ્રવાસનિબંધો એક જુદી પરિપાટી પર સર્જાયા છે. જુઓ, સાંભળો, ગ્રાંડ કેન્યન જોઇને ભોળાભાઇ લખે છે;